CELEX: 62011CN0179
Language: lv
Date: 2011-04-18 00:00:00
Title: Lieta C-179/11: Lūgums sniegt prejudiciālu nolēmumu, ko 2011. gada 18. aprīlī iesniedza Conseil d’État (Francija) — CIMADE, Groupe d'information et de soutien des immigrés (GISTI)/Ministre de l'Intérieur, de l'Outre-mer, des Collectivités territoriales et de l'Immigration

25.6.2011   
            
            
               LV
            
            
               Eiropas Savienības Oficiālais Vēstnesis
            
            
               C 186/13
            
         Lūgums sniegt prejudiciālu nolēmumu, ko 2011. gada 18. aprīlī iesniedza Conseil d’État (Francija) — CIMADE, Groupe d'information et de soutien des immigrés (GISTI)/Ministre de l'Intérieur, de l'Outre-mer, des Collectivités territoriales et de l'Immigration
   
   (Lieta C-179/11)
   2011/C 186/23
   Tiesvedības valoda — franču
   
      Iesniedzējtiesa
   
   
      Conseil d’État
   
   
      Lietas dalībnieki pamata procesā
   
   
      Prasītāji: CIMADE, Groupe d'information et de soutien des immigrés (GISTI)
   
      Atbildētāji: Ministre de l'Intérieur, de l'Outre-mer, des Collectivités territoriales et de l'Immigration
   
   
      Prejudiciālie jautājumi
   
   
               1)
            
            
               Vai ar Padomes 2003. gada 27. janvāra Direktīvu 2003/9/EK (1) tiek nodrošināts, ka patvēruma meklētājam, saistībā ar kuru dalībvalsts, kura izskata tā pieteikumu par patvēruma piešķiršanu, saskaņā ar Padomes 2003. gada 18. februāra Regulu (EK) Nr. 343/2003 (2) uzņemšanas pieprasījumu nolemj nodot citai dalībvalstij, par kuru tā uzskata, ka tās kompetencē ir izvērtēt šo pieteikumu, visu procedūras par uzņemšanu vai atkārtotu uzņemšanu laiku pienākas ar uzņemšanu saistītie minimālie nosacījumi?
            
         
               2)
            
            
               Ja uz šo jautājumu tiek atbildēts apstiprinoši:
               
                           a)
                        
                        
                           Vai pirmās dalībvalsts pienākums nodrošināt pieeju minimālajiem nosacījumiem uzņemšanai izbeidzas brīdī, kad dalībvalsts, kas saņem pieprasījumu, to ir apstiprinājusi, kad patvēruma meklētājs faktiski ir uzņemts vai atkārtoti uzņemts, vai arī no kāda cita brīža?
                        
                     
                           b)
                        
                        
                           Kurai dalībvalstij ir jāuzņemas finansiālās saistības, radot pieejamus minimālos nosacījumus uzņemšanai šajā laika periodā?
                        
                     
         
      (1)  Padomes 2003. gada 27. janvāra Direktīva 2003/9/EK, ar ko nosaka obligātos standartus patvēruma meklētāju uzņemšanai (OV L 31, 18. lpp.)
   
      (2)  Padomes 2003. gada 18. februāra Regula (EK) Nr. 343/2003, ar ko paredz kritērijus un mehānismus, lai noteiktu dalībvalsti, kura ir atbildīga par trešās valsts pilsoņa patvēruma pieteikuma izskatīšanu, kas iesniegts kādā no dalībvalstīm (OV L 50, 1. lpp.)